open-index/open-wikipedia-markdown huggingface dataset:
پاکستان میں انسانی حقوق

پاکستان کا آئین انسانی حقوق کی ضمانت دیتا ہے۔ کئی مواقع پر عدالت اعظمی پاکستان نے مقدمات کا فیصلہ انسانی حقوق کی آئینی شق کے تحت دیا جب کہ دوسرے قانون کے تحت درخواست گزار کے حق میں فیصلہ دینے کی گنجائش نہ تھی۔

پاکستان میں انسانی حقوق کی حالت مختلف حکومتوں کے دوران مختلف درجہ پر رہی ہے۔ کئی مواقع پر ایسے مقامات پر جہاں دہشت گردی یا جذوی باغیوں کے خلاف پاسبانی یا فوجی کارروائی کے دوران انسانی حقوق کی پامالی کی مثالیں ملتی ہیں۔ مشرقی پاکستان میں 1970ء بغاوت کے دوران انسانی حقوق کی پامالی کی مثالیں ملتی ہیں۔ 
کراچی میں متحدہ قومی تحریک اور دوسرے غنڈہ تنظیموں کے خلاف کارروائی میں انسانی حقوق کی پامالی کا الزام لگایا گیا۔
دہشت پر جنگ میں امریکی حمایت کرنے کے بعد انسانی حقوق کی صورت حال قدرے ابتر ہو گئی۔ اس دوران بیرونی طاقتوں کی شے پر باغی افراد کے خلاف کارروائی میں انسانی حقوق کی خلاف ورزیان ہوئیں۔

## مزید
* لاپتہ افراد مقدمہ، پاکستان

زمرہ:پاکستان میں انسانی حقوق
زمرہ:چھوٹے پیغام خانوں کا استعمال کرنے والے مضامین
ڈیزل (ایندھن)

**ڈیزل** ایک مائع ایندھن ہے جو ڈیزل انجن میں استعمال ہوتا ہے۔ یہ معدنی تیل سے حاصل ہوتا ہے۔ ڈیزل پٹرول کی نسبت تھوڑا سا زیادہ وزنی ہوتا ہے۔ سردی میں گاڑھا ہو کر حرکت نہیں کر سکتا جس سے انجن جلدی سٹارٹ نہیں ہوتا۔ ڈیزل پٹرول کی نسبت زیادہ طاقتور ہوتا ہے، اس لیے ٹرکوں، بسوں اور ریل گاڑیوں میں استعمال ہوتا ہے۔

پٹرولیم ڈیزل جسے پیٹرو ڈیزل بھی کہا جاتا ہے فوسل ڈیزل یا معدنی ڈیزل ہوتا ہے۔ ڈیزل ایندھن کی سب سے عام قسم ہے۔ یہ 200 سے 350 °C (392 اور 662 °F) کے درمیان خام تیل کی جزوی کشید سے ماحولیاتی دباؤ پر پیدا ہوتا ہے، جس کے نتیجے میں کاربن چینوں کا مرکب ہوتا ہے جس میں عام طور پر 9 اور 25 کاربن ایٹم فی مالیکیول کے درمیان ہوتے ہیں۔

## مزید دیکھیے
* سی این جی
* انجن آئل
*

ڈیزل
زمرہ:پیٹرولیم اشیا
زمرہ:تیل
زمرہ:مائع ایندھن
زمرہ:نفطی حصائل
زمرہ:ویکی ڈیٹا سے مطابقت رکھنے والی مختصر تفصیل
ایرج بن فریدون

ایران کی افسانوی قومی داستان شاہنامہ میں بادشاہ فریدون کے تینوں بیٹوں میں سے تیسرا اور سب سے پیارا بیٹا۔ فریدون کے دوسرے دو بیٹے سلم اور تور تھے۔ اس نے اپنی سلطنت ان تینوں میں تقسیم کردی۔ ایرج جو بھائیوں میں سب سے چھوٹا تھا،اسے مرکزی سلطنت، ایران کا بادشاہ بنایا گیا تھا۔، سلم کو شام اور تور کو توران دیا۔ تور اور سلم کو اس بٹوارے پر راضی نہیں ہوئے اور ایرج کو قتل کر دیا۔ فریدون کو سخت صدمہ ہوا۔ یہاں تک ایرج کا بیٹا منوچہر جوان ہوا۔ جس نے ایک بڑی فوج کے ساتھ تور اور سلم کے ملکوں پر چڑھائی کی، ان لڑائیوں میں سلم اور تور بھی مارے گئے۔ یہاں سے ایران شام اور توران کی مخالفت کی بنیاد پڑی اور ایران کے ان ملکوں سے تعلقات خوشگوار نہیں رہے۔ فریدون نے پانچ سو سال حکومت کی اور مرنے سے پہلے اس نے منوچہر کو اپنا جانشین نامزد کیا۔ شاہانامہ کی روایت کے مطابق ایرج کے نام پر ہی ایران کا نام رکھا گیا۔ 

## حوالہ جات

زمرہ:افسانوی کردار
زمرہ:شاہنامہ فردوسی کے کردار
زمرہ:فارسی ادب
زمرہ:مقالے جن میں فارسی زبان کا متن ہے
زمرہ:شاہنامہ کی کہانیاں
زمرہ:افسانوی بادشاہ
زمرہ:ایرانی اساطیر
زمرہ:فارسی شخصیات
تور

**تور**، ایران کی افسانوی ملّی داستان شاہنامہ میں بادشاہ فریدون کا دوسرا بیٹا تھا۔

## تفصیل
بادشاہ نے اسے سلطنت کی تقسیم کے وقت توران(ترکستان) اور چین دیے تھے۔ **تور** نے بڑے بھائی سلم کے ساتھ مل کر سب سے چھوٹے بھائی ایرج کو مار ڈالا۔ اسی پر ایران و توران کے درمیان لڑائیوں کا ایک طویل سلسلہ شروع ہو گیا۔ یہاں تک ایرج کا بیٹا منوچہر جوان ہوا۔ جس نے ایک بڑی فوج کے ساتھ تور اور سلم کے ملکوں پر چڑھائی کی۔ ان دونوں سے تصادم کی جگہ بحیرہ خزر کے شمال بتائی گئی ہے۔ اس طرح منوچہر دونوں کو شکست دے دیتا ہے اور اس شکست کے بعد بھی تور سے یورششیں جاری رہتی ہیں۔ زیادہ تر کتب میں  سلم کا کوئی ذکر نہیں ملتا ہے۔ اس کا مطلب یہی ہے کہ تور، سلم اور ایرج ہم نسل تھے اور ان کی حکومت یا مملکت کا علاقہ توران تھا اور تور کا ذکر اس لیے ملتا ہے کہ اس کی مسلسل آویزشیں ایرانیوں سے جاری رہتی ہیں۔

ایک قدیم کتاب میں یہ کلمہ **توچ** آیا ہے۔ قدیم دور میں تور سے مراد توران یا ترک لیے جاتے تھے جب کہ اوستا میں یہ کلمہ **تورہ** آیا۔  پرانوں میں یہ کلمہ **ترشکا** آیا ہے اور قدیم زمانے میں شمال مغرب سمت سے برصغیر پر حملہ کرنے والوں کو ترشکا کہا جاتا تھا۔ بعد میں اس کا اطلاق مسلمانوں پر کیا جانے لگا اور وہ ترک کہلانے لگے۔ اس لیے ابتدا میں مسلمانوں کو ترک کے نام سے موسوم کیا جانے لگا۔ راجپوتوں کا ایک خاندان توار کہلاتا تھا جو راجپوتوں کے چھبیس شاہی خاندانوں میں شامل ہے۔ 

افغانوں کے شجرہ نسب میں بہت سے کلمے تور سے بنے ہیں۔ تور پشتو کلمہ ہے جس کے معنی تلوار کے ہیں اور طور اس کا معرب ہے۔ یہ کلمہ تور من، تور کش اور تورجن کی شکل میں بھی ملتا ہے۔ ان سب میں تور مشترک ہے۔ ترخان خراسان کا قدیم قبیلہ تھا۔ گمان یہ کہ قبل اسلام بھی ترخان خراسان میں آباد تھے اور زابلستان میں ابدالیوں کے وارثوں میں تھے۔ اس کلمہ کا پہلا حصہ تر پشتو کے طور سے مطابقت رکھتا ہے۔ ترخان دسویں صدی ہجری میں سندھ آ گئے تھے۔ اور 962 ھ میں مرزا عیسیٰ ترخان ولد عبد العلی عبد العلی ٹھٹھہ میں تخت نشین ہوا۔ ترخان تور کا معرب ہے۔ اس کا املا مختلف طور پر آیا ہے۔ مثلاً تبر خان، تزخان لیکن ترخان صیح ہے اور اس کا معرب طر خان ہے۔ البیرونی نے آثار الباقیہ اور ابن خرابا نے طر خان = طوخون سمر قند کے بادشاہ کا لقب لکھا ہے۔ ابونصر الفارابی کے والد کا نام طرخان بن اوزلغ تھا۔ 

سفید ہن کی سلطنت  جو وسط ہند سے لے کر رہی اس کے سربراہ کا نام ٹورامن تھا۔ خٹکوں کے مورثِ علیٰ کا نام بھی ٹورامن تھا۔ ترکانہ خاتون ،علاؤ الدین تکش کی بیوی کا نام تھا۔ توراکینہ چنگیز خان کے پوتے اوکتائی کی بیوی کا نام تھا۔ سندھ میں سومروں کے پہلے پایہ تخت کا نام مہاتم تور یا محمد تور تھا۔ بلوچستان کی ایک ریاست توران کہلاتی تھی۔  راجپوتوں کا ایک خاندان توار تھا، جس نے دہلی کو ازسرِ نو آباد کیا۔ توار، تور کی تخریب ہے۔

اس بالاالذکر بحث سے ہم نتیجے پر پہنچے ہیں کہ یہ کلمہ مختلف شکلوں میں وسط ایشیا سے برصغیر تھا اور افغانستان کے علاوہ دوسری قوموں میں یہ کلمہ زمانے سے رائج رہا ہے۔ ان سب قوموں کا تعلق وسط ایشیا سے رہا ہے۔ افغان اپنا جد امجد طالوت کو بتاتے ہیں جو بنی اسرائیل کا پہلا بادشاہ تھا اور یہ گمان ا نہیں اس کلمہ تور کی نسبت سے آیا ہے اور کلمہ تور کو معرب کرکے اسے طور بنا لیا اور شجرہ نسب ترتیب دیتے ہوئے اسے طالوت قرار دیتے ہوئے اسے اپنا جد امجد تصور کر لیا۔

## حوالہ جات

زمرہ:افسانوی کردار
زمرہ:ترک علم الاساطیر
زمرہ:شاہنامہ فردوسی کے کردار
زمرہ:شاہنامہ کی کہانیاں
زمرہ:مقالے جن میں فارسی زبان کا متن ہے
زمرہ:ویکی ڈیٹا سے مختلف مختصر وضاحت
زمرہ:ایرانی اساطیر
سلم بن فریدون

ایران کی افسانوی ملّی داستان شاہنامہ میں بادشاہ فریدون کا پہلا بیٹا۔

بادشاہ نے اسے سلطنت کی تقسیم کے وقت اناطولیہ دیا تھا۔ **سلم** نے چھوٹے بھائی تور کے ساتھ مل کر سب سے چھوٹے بھائی ایرج کو مار ڈالا۔ اسی پر ایران و توران کے درمیان لڑائیوں کا ایک طویل سلسلہ شروع ہو گیا۔

ایک قدیم اوستائی کتاب میں فریدون کے لڑکوں کے توچ، سرم اور ایرج آئے ہیں۔ غالباً فردوسی نے شاہنامہ لکھتے ہوئے سرم کے میں ’ر‘ کی جگہ ’ل‘ استعمال کیا ہے۔  کیوں کہ قدیم ایرانی زبانوں میں ’ل‘ استعمال نہیں ہوتا تھا۔

شاہنامہ میں ہے کہ تور کو توران، سلم کو شام اور ایرج کو ایران کی حکومت ملی تھی۔ کیوں کہ افریدون نے اپنی سلطنت ان تینوں میں تقسیم کردی تھی۔ لیکن دونوں بڑے بھائیوں ایرج اور سلم نے مل کر قتل کر دیا۔ یہ داستان اوستا میں بھی آئی ہے۔

	اس داستان میں سلم کو شام کا حکمران بتایا ہے۔ مگر ان دونوں سے تصادم کی جگہ بحیرہ خزر کے شمال میں بتائی گئی ہے۔ اس طرح منوچہر دونوں کو شکست دے دیتا ہے اور اس شکست کے بعد بھی تور سے یورششیں جاری رہتی ہیں۔ مگر سلم کا کوئی ذکر نہیں ملتا ہے۔ اس کا مطلب یہی ہے کہ تور، سلم اور ایرج ہم نسل تھے اور ان کی حکومت یا مملکت کا علاقہ توران تھا اور تور کا ذکر اس لیے ملتا ہے کہ اس مسلسل آویزشیں ایرانیوں سے جاری رہتی ہیں۔ سلم ہو سکتا ہے کسی تورانی یا سیتھی قبیلہ کا معرب ہو۔ (سلم معارف اسلامیہ)
	قدیم زمانہ سے یہ کلمہ سام کی شکل میں ملتا ہے غالباً سام سلم کا معرب ہو۔ کیوں کہ بعض اوقات ’ر‘ بغیر کسی وجہ سے گرجاتا ہے۔ شاہنامہ میں سام بن تریمان کا ذکر ملتا ہے۔ جو جمشید کی نسل سے اور رستم کا دادا تھا۔ ایران اور شام میں یہ نام عام رہا ہے۔ مثلاً غوری سلطان سام غوری تھا۔
	اس طرح چار ویدوں میں ایک وید کا نام سام وید ہے۔ اس طرح برصغیر میں یہ کلمہ سام کے علاوہ شام، شیام اور ساما کی شکل میں ملتا ہے۔ یہ کرشن چند کے خطابات ہیں۔ سندھ میں سمہ قبیلے نے حکومت کی ہے۔ یہ بھی ساما کا معرب ہے۔ سکندرکو وادی سندھ میں ساما قبائیل سے جنگیں لڑنی پڑیں تھیں۔ یونانیوں نے ان کے دار الحکومت کا نام مناراگا بتایا ہے۔ جب کہ مقامی روائیتوں میں یہ نام ساما نگری تھا۔ ان کے سردار کا نام سامبس تھا۔
	پس سرم، سلم،سام، شام، شیام، ساما، سمہ ہم معنی کلمات ہیں اور ان کلمات کو آریائی اقوام نے بطور نام استعمال کیا ہے۔ نعمت اللہ ہراتی نے پٹھانوں کا شجرہ نسب ترتیب دیتے ہوئے سرم کو افغان کا بیٹا بتایا ہے۔

## حوالہ جات

زمرہ:افسانوی کردار
زمرہ:شاہنامہ فردوسی کے کردار
زمرہ:شاہنامہ کی کہانیاں
زمرہ:شاہنامہ کے کردار
زمرہ:ایرانی اساطیر
یار محمد بندیالوی

** مولانا یار محمد بندیالوی** ممتاز عالم دین تھے جنھوں نے اپنی ساری زندگی خدمت دین اور درس و تدریس میں گزاری۔ جامعہ مظہریہ امدادیہ بندیال ان کی یادگار ہے۔
## ولادت
آپ1304ھ 1886ء کو میاں محمد سلطان بندیالوی بن میاں شاہ نواز بندیالوی کے ہاںبندیال شریف ضلع خوشاب سابقہ سرگودھا میں پیدا ہوئے۔
## ابتدائی زندگی
قرآن پاک موضع پکہ گھنجیرہ (ضلع میانوالی)میں حفظ کیا۔ فارسی کی ابتدائی کتب ایک مقامی عالم اور صرف و نحو اور دیگر فنون کی کتابیں امام الصرف و النحو مولانا محمد امیر دامانی سے ابتداً بندیال میں اور بعد ازاں جھنڈیر(ملتان)میں دو سے تین سال صَرف و نحو کے علاوہ کافی کتب دینیہ پڑھیں۔ اس کے بعد پنجائنجہلم میں مولانا ثناء اللہ سے الفیہ ابن مالک پڑھی۔ اس کے علاوہ مولانا غلام احمد حافظ آبادی سے بھی استفادہ کیا۔ کچھ عرصہ جامع مسجد فتح پوری دہلی میں بھی رہے۔ پھر اعلیٰ تعلیم کے حصول کے لیے مولانا احمد رضا خان بریلوی کی خدمت میں حاضر ہوئے اور ان کے ایماء پر مولانا ہدایت اللہ جونپوری، جو مولانا فضل حق خیر آبادی کے شاگرد تھے، سے منطق و فلسفہ کی انتہائی کتابیں افق المبین، شرح اشارات وغیرہ پڑھیں، صدر الشریعہ مولانا محمد امجد علی اعظمی مصنف بہار شریعت بھی ان کے ہم درس تھے۔
استاذ العلماء کے بعد مدرسہ حنفیہ کے صدر مدرس نامزد ہوئے، الہ آباد، بھوپال، ٹونک میں تدریسی فرائض انجام دیے، الہ آباد میں مولانا تھانوی سے مسئلہ علم غیب پر گفتگو کی اور قائل کیا،
## بیعت و خلافت
سلسلہ عالیہ چشتیہ صابریہ میں مولانا صوفی محمد حسین الہ آبادی کے دست حق پرست پر بیعت ہوئے اور اجازت و خلافت سے سرفراز ہوئے۔
## درس و تدریس
الہ آباد، رام پور، بھوپال اور ٹونک میں بیس بائیس سال تک درس و تدریس کے فرائض انجام دیتے رہے پھر بندیال شریف چلے آئے اور وفات تک یہیں درس و تدریس سے وابستہ رہے۔ یہیں آپ نے جامعہ مظہریہ امدادیہ بندیال شریف قائم کیا۔
## تلامذہ
تلامذہ میں ملك المدرسین استاذ العرب ولعجم امام عطاء محمد بندیالوی رحمہ اللہ و شیخ القرآن علامہ عبد الغفور ہزاروی رحمہ اللہ نامور ہوئے، آپ کے صاحبزادگان عبد الحق بندیالوی، مولانا فضل حق متبحر عالم ہیں اور تدریس میں مصروف ہیں۔

## وفات
4 دسمبر 1947ء، بمطابق 22محرم1367ھ میں آپ کا وصال ہوا۔
زمرہ:علماء مذہبی علوم
زمرہ:علماء علوم اسلامیہ
زمرہ:1947ء کی وفیات
زمرہ:ضلع خوشاب کی شخصیات
نفحات الانس

**نفحات الانس** مولانا عبد الرحمن جامی کی مشہور تصنیف جس میں مولانا نے اپنے وقت تک کے اکابر اور مسلم صوفیاء کرام کے حالات و واقعات نیز فرمودات جمع کیے۔ اس میں 625 اولیاء کے حالات و فرمودات درج کیے گئے ہیں۔ یہ کتاب مولانا جامی نے 883ھ بمطابق 1478ء میں تالیف فرمائی یہ صوفیا کے حالات پر ایک نادر مجموعہ ہے
اس کی ابتدائی صفحات میں اسلامی تصوف کے اصول و احکام اور صوفیا کی تاریخ پر 9 فصلیں لکھی گئیں ہیں 
## حوالہ جات

زمرہ:کتب تصوف
ہمایوں نامہ

**[http://nip.edu.pk/library/index.php?p=show_detail&id=9307 ہمایوں] نامہ** ظہیر الدین محمد بابر کی بیٹی گلبدن بیگم کی تصنیف ہے جو اس نے اپنے بھانجے جلال الدین اکبراکبر بادشاہ کی طرف سے ایک فرمان جاری ہوا کہ فردوس مقانی بابر بادشاہ اور حضرت جنت مقانی آشیانی ہمایوں بادشاہ کے بارے میں مجھے جو کچھ معلوم ہے اسے تحریر میں لے آؤں حضرت فردوس مقالی بابربادشاہ جب اس دنیا کے روشن ہوئے اور دارالبقاء کا سدارے توقیر صرف آٹھ سال کی تھی اس لیے مجھے اس وقت کی باتیں اچھی طرح یاد نہیں تھا اب شاہی فرمان کی تعبیر بھی میرے حافظ کو جو کچھ یاد ہے بھیجیں صنعا سے جب تحیری لائی ہو اس کتاب کے پہلے جس میں کچھ واقعات اپنے والد بزرگ کی تحریر کر رہی ہوں اگرچہ والد بزرگوار اپنی خودنوشت سوانح حیات واقعہ علاوہ میں صاحب ہے اس تحریر کرو اور بھائی ہمایوں کے حالات پر لکھی۔
http://nip.edu.pk/library/index.php?p=show_detail&id=9307
https://www.amazon.in/History-Humayun-Humayun-Nama-Gulbadan-Begam/dp/8171560334
رڈ کالج ، لندن کے قیام سے وابستہ ایک یونائٹیریٹ صنعتکار تھے ، جہاں انھوں نے 1863 میں اپنی تعلیم مکمل کی۔ [3]
کتاب کی مرتجم
اینیٹ اکرائڈ
ہندوستان میں کام

اینیٹ اکرائڈ ، 1875 میں ہندو مہیلا ودالیہ کے طلبہ کے ساتھ۔
اکتوبر 1872 میں وہ برطانوی ہندوستان روانہ ہوگئیں ۔ 1875 کے آس پاس وہ ہندوستانی فلسفی اور معاشرتی اصلاح پسند کیشوب چندر سین کے ساتھ عوامی تنازع میں شامل تھی جس نے عیسائی الہیات کو ہندو فکر کے دائرہ کار میں شامل کرنے کی کوشش کی تھی۔ اکروئیڈ نے ان سے گفتگو کرتے ہوئے حیرت زدہ کیا اور محسوس کیا کہ انگلینڈ میں خواتین کی تعلیم کے لیے بات کرنے والے سین ، ہندوستان میں ایک عام ہندو فحاشی ماہر تھے ، جس نے خواتین کے ذہنوں سے علم رکھنے کی کوشش کی تھی۔ یہ تنازع آبائی پریس میں پھیل گیا اور اس کا اثر بیتھون اسکول پر پڑا ۔ اکروئیڈ سین کے ساتھیوں جیسے بجوئے کرشنا گوسوامی ، ایگور ناتھ گپتا اور گور گووندا رے سے بھی ناراض تھے۔، جو روایتی طور پر تعلیمی پس منظر میں ہندو تھے اور خواتین کی تعلیم کے خلاف مزاحمت کرتے تھے۔

"مسٹر سین کا یونیورسٹی کی تعلیم کے خلاف سخت تعصب تھا ، در حقیقت ، جنھیں عام طور پر خواتین کی اعلی تعلیم سمجھا جاتا ہے ، کے خلاف تھا۔ انھوں نے انھیں پڑھانے پر اعتراض کیا ، مثال کے طور پر ریاضی ، فلسفہ اور سائنس جیسے مضامین ، جبکہ اعلی درجے کی پارٹی مثبت طور پر اپنی بیٹیوں اور بہنوں کو وہ چیز دینا چاہتے تھے جو عام طور پر اعلٰی تعلیم سمجھے جاتے ہیں۔ انھیں اپنی یونیورسٹی کی تعلیم پر کوئی اعتراض نہیں تھا اور مرد اور عورت کے مابین تعلیم کے معاملے میں زیادہ فرق پیدا کرنے کا معاملہ نہیں کیا گیا تھا۔ مکتب فکر ، اسی کے مطابق ، بنیاد پرست پارٹی نے اپنا الگ الگ اسکول اسکول شروع کیا ، جسے ہندو مہیلا اسکول کہا جاتا ہے۔اپنی جماعت سے وابستہ بالغ نوجوان خواتین کی تعلیم کے لیے۔ مس اکرائڈ کے ماتحت اس اسکول کے کام کو جس کامیابی سے انھوں نے انجام دیا ، اس کے نتیجے میں مسز بیورج نے عوامی نوٹس کو راغب کیا اور حکومت کے افسران نے ان کی بے حد تعریف کی۔ اس اسکول نے کئی سالوں تک عمدہ کام کیا اور اس کے بعد بنگا مہیلا اسکول کے نام سے چلایا گیا اور آخر کار انھوں نے بیتھون کالج کے ساتھ مل کر خواتین کے لیے ایک ساتھ ملایا جس میں اس نے اپنے سب سے ممتاز طلبہ کو پیش کیا

زمرہ:تاریخ مغلیہ
زمرہ:مغلیہ خاندان کی تصانیف
مینا عام

تصغیر

**شارق** (common myna) برصغیر میں پایا جانے والا ایک عام پرندہ ہے، جو اپنے بھورے جسم، سیاہ سر، آنکھوں کے گرد پیلے حلقوں اور پیلی ٹانگوں کی وجہ سے آسانی سے پہچانا جا سکتا ہے۔ شارق کی لمبائی 23 سینٹی میٹر ہوتی ہے۔ جبکہ نر کا اوسط وزن 109.8 گرام اور مادہ کا اوسط وزن 120-138 گرام ہوتا ہے۔
## مسکن
شارق کا اصل مسکن ایشیا ہے۔ لیکن یہ دیگر ممالک میں بھی پایا جاتا ہے۔ ایشیا میں پاکستان، بھارت، سری لنکا، نیپال، بھوٹان، بنگلہ دیش، ترکمانستان، افغانستان، قازقستان، میانمار، ملائیشیا اور تھائی لینڈ میں پایا جاتا ہے۔
شارق درختوں، درخت کی کھوہ میں، عمارتوں اور روشندانوں میں گھونسلا بنانا پسند کرتا ہے۔ اور مادہ 4 سے 6 انڈے دیتی ہے۔ اس کا انڈا ہلکے نیلے رنگ کا ہوتا ہے۔
تصغیر|250px|شارق کے انڈے
## روّیہ
شارق بنیادی طور پر ایک جارحانہ مزاج کا حامل پرندہ ہے۔ جو کسی اور پرندے کو اپنے گھونسلے کے قریب پھٹکنے بھی نہیں دیتا۔ اسے مار مار کر اڑا دیتا ہے۔ یہ تو فاختہ کو بھی نہیں بخشتا۔ شارق اگر گھریلو چڑیا کو دیکھ لے تو اس کے پیچھے پڑ جاتا ہے اور اُسے بھگا کر ہی دم لیتا ہے۔ مشاہدہ کیا گیا ہے کہ شارق دوسرے پرندوں کے گھونسلوں پر قبضہ کرلیتا ہے اور اُنکے بچوں کو باہر نکال دیتا ہے۔ شارقیں آپس میں بھی گھونسلوں پر قبضے کے لیے بہت لڑتی ہیں۔ شارق خوشی سے چہچہاتی ہے اور بار بار اپنے سر کو زور سے سینے کیطرف جھکاتی ہے۔

## خوراک
شارق چھوٹے کیڑے مکوڑے ،چاول،گندھا ہوا آٹا،روٹی، بیج، دانہ دنکا اور پھل وغیرہ کھاتا ہے۔

## مزید دیکھیے
* گھریلو چڑیا
* گھریلو کوا
* فاختہ

زمرہ:آسٹریلیا میں پرندے
زمرہ:افریقا کے پرندے
زمرہ:اوقیانوسیہ کے پرندے
زمرہ:بنگلہ دیش میں پرندے
زمرہ:بھارت میں پرندے
زمرہ:پاکستان میں پرندے
زمرہ:پرندے
زمرہ:تھائی لینڈ میں پرندے
زمرہ:جنوب مشرقی ایشیا کے پرندے
زمرہ:جنوبی ایشیا کے پرندے
زمرہ:ریاستہائے متحدہ میں پرندے
زمرہ:سری لنکا میں پرندے
زمرہ:سنگاپور میں پرندے
زمرہ:فیجی میں پرندے
زمرہ:سرخ فہرست کے کم تشویشناک انواع
زمرہ:مشرق وسطی کے پرندے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:بحر ہند کے پرندے
زمرہ:ہوائی کے پرندے
زمرہ:1766ء میں بیان کردہ پرندے
زمرہ:باتیں کرنے والے پرندے
زمرہ:ترکی میں پرندے
زمرہ:ایران میں پرندے
اباقا خان

ایل خانی، چنگیز خان کے پوتے ہلاکو خان کا بیٹا۔ باپ کے ساتھ ایران آیا اور اس کی وفات(1265ء) پر وارثِ سلطنت بنا۔
مغربی جانب کامیاب لڑائیاں جاری رکھنے کے لیے مسیحیوں سے معاہدے کیے مگر بیبرس سلطانِ مصر نے پیش قدمی روک دی۔ **اباقا خان** کا جانشین اس کا بھائی احمد تکودار ہوا جو اسلام قبول کر چکا تھا۔ تین برس کے بعد **اباقا** کے فرزند ارغون نے سلطنت پر قبضہ کر لیا۔

## حوالہ جات

زمرہ:بورجگین
زمرہ:تیرہویں صدی کی بدھ شخصیات
زمرہ:تیرہویں صدی کی شخصیات
زمرہ:تیرہویں صدی کی منگولیائی شخصیات
زمرہ:تیرہویں صدی میں ایشیا کے بادشاہ
زمرہ:چنگیز خان کی اولاد
زمرہ:سلاطین ایل خانی
زمرہ:صلیبی جنگوں کی شخصیات
زمرہ:فارس کے شہنشاہ
زمرہ:منگول اقوام
زمرہ:منگولی بدھ فرماں روا
زمرہ:منگولیائی بدھ شخصیات
زمرہ:نویں صلیبی جنگ
زمرہ:ویکی ڈیٹا سے مطابقت رکھنے والی مختصر تفصیل
زمرہ:1234ء کی پیدائشیں
زمرہ:1282ء کی وفیات
احمد تکودار

ایل خانی حکمرانوں کا تیسرا حکمران جو ہلاکو خان کا بیٹا تھا۔ اپنے بڑے بھائی اباقا خان کے بعد تخت نشین ہوا۔

## قبول اسلام
بادشاہی حاصل کرتے ہی **تکودار** نے اسلام قبول کر لیا اور اپنا نام **احمد** رکھا۔

اباقا خان کے بیٹے ارغون نے اس کے قبول اسلام پر تاتاری امرا کو برانگیختہ کیا مگر **احمد تکودار** نے یہ شورش دبا دی اور ارغون کو قید میں ڈال دیا۔ کچھ مدت بعد تاتاری امرا نے پھر بغاوت کر دی اور ارغون کو قید سے نکال کر بادشاہ بنا دیا۔

**احمد تکودار** کو فرار کے سوا کوئی راستہ نظر نہ آیا مگر گرفتار ہوا اور دو سال تین مہینے کی حکومت کے بعد شہید کر دیا گیا۔

## حوالہ جات

زمرہ:بورجگین
زمرہ:تیرہویں صدی کی سزائے موت
زمرہ:تیرہویں صدی میں ایشیا کے بادشاہ
زمرہ:چنگیز خان کی اولاد
زمرہ:سلاطین ایل خانی
زمرہ:مسیحیت سے اسلام قبول کرنے والی شخصیات
زمرہ:منگول
زمرہ:منگول سلطنت کے مسلم
زمرہ:نو مسلمین
زمرہ:ویکی ڈیٹا سے مطابقت رکھنے والی مختصر تفصیل
زمرہ:1240ء کی دہائی کی پیدائشیں
زمرہ:1284ء کی وفیات
زمرہ:سزائے موت یافتہ شخصیات
زمرہ:تیرہویں صدی کی منگولیائی شخصیات
زمرہ:ایرانی مسلم
زمرہ:1247ء کی پیدائشیں
زمرہ:سلاطین
زمرہ:تیرہویں صدی کی شخصیات
زمرہ:منگول سلطنت کی تاریخ
الحاق

**الحاق** اس باضابطہ عمل کو کہتے ہیں جس سے کوئی ملک کسی نئے حاصل کردہ علاقہ پر اپنا اقتدار اعلیٰ تسلیم کراتا ہے۔

بین الاقوامی قانون کے مطابق **الحاق** کو تسلیم کرانے کے لیے دیگر ایسی سب طاقتوں کی رضامندی حاصل کر لینا ضروری ہے جن کے مفادات اس عمل سے متاثر ہونے کا امکان ہو۔

## حوالہ جات

زمرہ:بین الاقوامی قانون
زمرہ:حاکمیت
زمرہ:سیاسی جغرافیہ
زمرہ:لاطینی الفاظ اور جملے
زمرہ:ویکی ڈیٹا سے مختلف مختصر وضاحت
زمرہ:سامراجیت
زمرہ:سیاسی اصطلاحات
زمرہ:افواج
گھریلو کوا

تصغیر|300px|Bangalore, India**گھریلو کوا** ‎(Corvus splendens)‎جسے کولمبو کوا بھی کہا جاتا ہے۔ کووں کے خاندان کا عام پرندہ ہے۔ جس کا اصل مسکن ایشیا ہے۔ لیکن اب یہ دنیا کے دوسرے حصوں میں بھی دیکھا گیا ہے۔
اس کی رنگت سیاہ ہوتی ہے۔

## خواص

اس کا سائز جیک ڈا‎ ‎(JACKDAW) اور کریون کرو CARRION CROW)‎ ) کے سائز کے درمیان ہوتا ہے۔ تقریبا 40 سینٹی میٹر۔ لیکن یہ ان سے زیادہ پتلا ہوتا ہے۔ اس کا سر،چونچ،پر،دم اور ٹانگیں سیاہ رنگ کی ہیں۔ جبکہ گردن اور سینہ ہلکے سرمئی رنگ کے ہیں۔ ان کی جسامت ہر علاقے میں مختلف ہو سکتی ہے۔

## مسکن

گھریلو کوا پاکستان،سری لنکا،نیپال،مالدیپ،جنوب مشرقی تھائی لینڈ،جنوبی ایران،بھارت اور بنگلہ دیش میں پایا جاتا ہے۔
تصغیر|250px|کوے کے بچے گھونسلے میں

تصغیر|250px|کوے کے انڈے

گھریلو کوے انسانی آبادیوں کے نزدیک رہتے ہیں۔ اونچے درختوں پر گھونسلے بناتے ہیں۔
اور 3 سے 6 انڈے دیتے ہیں۔ یہ گھونسلا بناتے وقت حفاظت،انسانوں اور خوراک سے نزدیک رہنے کو ترجیح دیتے ہیں۔

## رویہ

گھریلو کوا بہت چالاک پرندہ ہے۔ اس کی نظر بہت تیز ہوتی ہے۔ جو اسے خوراک اور دشمنوں سے آگاہ کرتی ہے۔ انسانوں سے خصوصا محتاط رہتا ہے۔ اور خطرے کی صورت میں کائیں کائیں کر کے آسمان سر پر اٹھا لیتا ہے۔ اور اپنے دوسرے ساتھی بھی بلا لیتا ہے۔ جو حفاظت کے لیے ادھر ادھر چکر لگاتے رہتے ہیں۔
کوا اپنے بچوں اور انڈوں کی بہت حفاظت کرتا ہے۔ اگر کہیں چیل یا بلی نظر آجائے۔ تو کوے اس پر پل پڑتے ہیں۔ اور اسے وہاں سے بھاگنے پر مجبور کردیتے ہیں۔ اگر ان کے گھونسلے سے انڈے نکالنے کی کوشش کی جائے۔ تو یہ انسان کے سر پر ٹھونگے مار مار کر خون نکال دیتے ہیں۔ اس لیے اسے سب سے چالاک پرندہ مانا جاتا ہے۔

تصغیر|250px|‎کوے پانی میں‎

## خوراک

کوا کچا اور پکا ہوا گوشت بے حد شوق سے کھاتا ہے۔ کوا گندھا ہوا آٹا تھال پر سے چنگیر پرے کر کے کھا لیتا ہے۔ دیگچی میں سے تھالی پرے پھینک کر دودھ پیتا ہے اور کھیر بھی کھاتا ہے۔ کوا پلاؤ اور کچے چاول، چھوٹے کیڑے مکوڑے،بیج،دوسرے پرندوں کے انڈے اور بچے اور پھل وغیرہ کھاتا ہے۔ کوے بچوں کے ہاتھوں سے روٹی،بسکٹ وغیرہ بھی چھین کر خود کھا لیتے ہیں۔ کوا قناعت پسند اور ہر حال میں راضی رہتا ہے۔ جو چیز کھانے کو مل جائے .کھا لیتا ہے۔

## مزید دیکھیے

1 گھریلو چڑیا
2 شارق

زمرہ:افریقا کے پرندے
زمرہ:ایشیا کے پرندے
زمرہ:بنگلہ دیش میں پرندے
زمرہ:پاکستان میں پرندے
زمرہ:پرندے
زمرہ:تھائی لینڈ میں پرندے
زمرہ:جنوبی ایشیا کے پرندے
زمرہ:سری لنکا میں پرندے
زمرہ:سرخ فہرست کے کم تشویشناک انواع
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:1817ء میں بیان کردہ پرندے
چترال فوجی مہم

چترال جنگی مہم  ایک برطانوی جنگی مہم تھی جو 1895ء میں رونما ہوا اور اس جنگی مہم میں برطانیہ کو فتح حاصل ہوئی۔

## حوالہ جات

## بیرونی روابط
* Official dispatch of the affair: London Gazette

زمرہ:1895ء کے تنازعات
زمرہ:برطانوی ہندوستان کی جنگی مہمات
زمرہ:تاریخ چترال
زمرہ:خیبر پختونخوا کی عسکری تاریخ
زمرہ:ضلع چترال
زمرہ:عظیم چالبازیاں
زمرہ:ہندوستان میں 1895ء
زمرہ:ویکی ڈیٹا سے مطابقت رکھنے والی مختصر تفصیل
زمرہ:مملکت متحدہ کی عسکری تاریخ
علی خان (فوجی)

**علی خان** پاک فوج میں عمید کے عہدہ تک تعینات رہا۔ 2011ء میں اسے ممنوع جماعت حزب التحریر سے روابط کے الزام میں فوج نے گرفتار کر لیا۔
اس کے وکیل کا کہنا ہے کہ علی خان کی گرفتاری انتقامی کارروائی ہے کیونکہ علی خان نے فوجی اجلاس میں منصبِ جامع پر تنقید کی تھی۔ پرویز مشرف کے دور سے علی خان پاکستان اور فوج کی امریکی اطاعت پر نکتہ چینی کرتا رہا۔
علی خان کے والد نے خدشہ ظاہر کیا کہ علی خان کو قید میں قتل کر دیا جائے گا جبکہ اطلاعات کے مطابق فوج اس پر شدت پسند تنظیموں سے رابط پر مقدمہ شروع کر رہی ہے۔
## مقدمہ
فرد جرم میں دعوی کیا گیا کہ علی خان افسران کو بغاوت پر اکسا رہا تھا۔
مقدمہ کی سماعت سیالکوٹ کی فوجی عدالت میں شروع ہوئی۔ کچھ فوجیوں نے گواہی دی کہ علی خان کا منصوبہ فوج کی اعلی قیادت کو قتل کر ملک کے اقتدار پر قبضہ کرنا تھا۔ سماعت کے دوران خرابی صحت کی وجہ سے علی خان کو راولپنڈی شفاخانہ منتقل کر دیا گیا اور سماعت معطل ہو گئی۔

## حوالہ جات

زمرہ:حق تلفیاں و دہشتگردیاں
زمرہ:فوجی شخصیات
بار پیما

تصغیر|سادہ پارہ بھارپیما کا خاکہ، پارے کے عمودی ستون اور نیچے ذخیرے کے ساتھ
**بار پیما** یا **مقیاس الہوا** (barometer) ایک سائنسی ادات ہے جسے موسمیات میں ہوائی دباؤ ماپنے کے لیے استعمال کیاجاتا ہے۔

یہ پانی، ہوا یا پارے (mercury) کے ذریعے فضائی دباؤ بتا سکتا ہے۔ ہوائی دباؤ کے رُجحان سے موسم میں مختصر وقتی تبدیلیوں کی پیش گوئی کی جا سکتی ہے۔

اِس کو ایک اطالوی سائنس دان ایونجلیسٹا ٹوریسیلی (Evangelista Torricelli) نے سنہ 1643ء میں ایجاد کیا تھا۔

## اشتقاقیات
بھارپیما ایک دو لفظی اِصطلاح ہے جو الفاظ بھار اور پیما سے مل کر بنی ہے، *بھار* دراصل سنسکرت زبان کا لفظ ہے جس کا مطلب ہے بوجھ یا وزن اور *پیما* فارسی زبان کا لفظ ہے جس کی معنی ہے پیمائش کرنے والا۔

اِس کو انگریزی میں barometer کہاجاتا ہے، یہ اِصطلاح بھی دولفظی ہے۔ *baro* دراصل یونانی زبان کا لفظ ہے جس کا مطلب ہے وزن اور *meter* کی معنی ہے پیمائش گر۔

## نیز دیکھیے
* بھارنگار (barograph)
* خردبھارپیما (microbarometer)
* موسمی پیش گوئی (weather forecasting)

زمرہ:اطالوی ایجادات
زمرہ:اطلاقات شیشہ
زمرہ:دباؤ مقیاسات
زمرہ:موسمیاتی ادوات و سامان
زمرہ:1643ء میں سائنس
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
ارتعاش

تصغیر|ایک ارتعاشی نظام
**ارتعاش** (oscillation) ایک مرکزی قدر (اکثر توازن کے ایک نقطہ) یا دو یا زیادہ مختلف حالتوں کے درمیان، کسی پیمائش، عموماً وقت، میں تکراری تغیّر ہے۔

سلیس الفاظ میں اِس کی تعریف یوں کی جا سکتی ہے کہ ’’ارتعاش ایک خاص نقطے کے گرد یا دو یا دو سے زیادہ مختلف حالتوں کے درمیان کسی پیمانے مثلاً وقت میں بار بار آنی والی تبدیلی ہے ‘‘.

معروف مثالوں میں جھولتا ہوا شاقول (pendulum) اور متبادل رو (alternating current) شامل ہیں۔

یا

’’کسی درمیانی جائے وقوع (Mean position) کے اردگرد ارتعاشی حرکت کرتے ہوئے جسم کے ایک مکمل چکر کو **ارتعاش** کہتے ہیں۔‘‘

اشکی تعریف یوں بھی کی جا سکتی ہے۔
’’کسی ذرہ یا جسم کا مخصوص وقفوں کے بعد ایک درمیانی جائے وقوع (Mean position) کے ادھر اُدھر حرکت کرنا **ارتعاش** کہلاتا ہے۔‘‘
ارتعاش نہ صرف طبیعی نظاموں بلکہ حیاتیاتی نظاموں اور انسانی معاشرے میں بھی واقع ہوتا ہے۔

## مثالیں

### میکانیکی
* Double pendulum
* Foucault pendulum
* Helmholtz resonator
* Oscillations in the Sun (helioseismology), stars (asteroseismology) and Neutron-star oscillations.
* Quantum harmonic oscillator
* Playground swing
* سوت اداتs
* Torsional vibration
* Tuning fork
* Vibrating string
* Wilberforce pendulum
* Lever escapement

### برقی

* متبادل رو
* Armstrong (or Tickler or Meissner) oscillator
* Astable multivibrator
* Blocking oscillator
* Butler oscillator
* Clapp oscillator
* Colpitts oscillator
* Delay line oscillator
* Dow (or ultra-audion) oscillator
* Electronic oscillator
* Hartley oscillator
* Oscillistor
* Pierce oscillator
* Relaxation oscillator
* RLC circuit
* Royer oscillator
* Vačkář oscillator
* Wien bridge oscillator

### برق میکانیکی
* Crystal oscillator
* بلندگو (loudspeaker)
* مائیکروفون

### بصری
* Laser (oscillation of برقناطیسی میدان with frequency of order 1015&nbsp;Hz)
* Oscillator Toda or self-pulsation (pulsation of output power of laser at frequencies 104&nbsp;Hz – 106&nbsp;Hz in the transient regime)
* Quantum oscillator may refer to an optical local oscillator, as well as to a usual model in quantum optics.

### حیاتیاتی
* Circadian rhythm
* Circadian oscillator
* Lotka–Volterra equation
* Neural oscillation
* Oscillating gene

### انسان
* Neural oscillation
* Insulin release oscillations
* gonadotropin releasing hormone pulsations
* Pilot-induced oscillation
* Voice production

### اقتصادی و معاشی
* Business cycle
* Generation gap
* Malthusian economics
* News cycle

### آب و ہوا اور ارضی طبیعیات
* Atlantic multidecadal oscillation
* Chandler wobble
* El Niño-Southern Oscillation
* Pacific decadal oscillation
* Quasi-biennial oscillation

### فلکی طبیعیات
* Neutron stars
* Cyclic Model

### کیمیائی
* Belousov–Zhabotinsky reaction
* Mercury beating heart
* Briggs–Rauscher reaction
* Bray–Liebhafsky reaction

## نیز دیکھیے
* ہندسیات زلزلہ (earthquake engineering)
* ارتجاع (feedback)
* گمکیا (Resonator)
* آہنگ (rythm)
* مولد اشارہ (signal generator)
* دورانیہ وقت (time period)
* اہتزاز (vibration)
* ہزاز (آلاتی) (vibrator - mechanical)


زمرہ:ہندسیات زلزلہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:صدائیات
زمرہ:امواج
زمرہ:آواز
زمرہ:طبیعیاتی تصورات
زمرہ:نظریہ تضبیط
زمرہ:طبیعی مقداریں
را

**ریسرچ اینڈ اینالائسس ونگ‎**  جسے "را" ‎(RAW) بھی کہا جاتا ہے۔ بھارت کی خفیہ ایجنسی ہے۔ جس کا قیام 21 ستمبر 1968 کو عمل میں آیا۔ اس کا ہیڈکوارٹر نئی دہلی بھارت میں واقع ہے۔ اس کا موجودہ ڈائریکٹر سنجیو تریپھتی ہے۔

یہ ہندوستان کے جوہری پروگرام کی حفاظت میں بھی شامل ہے۔
مقاصد

موجودہRAW کے مقاصد میں شامل ہیں:ان ممالک میں سیاسی ، فوجی ، معاشی اور سائنسی پیشرفتوں کی نگرانی کرنا جن کا براہ راست اثر ہندوستان کی قومی سلامتی اور اس کی خارجہ پالیسی کی تشکیل پر پڑتا ہے۔بین الاقوامی رائے عامہ کی تشکیل اور غیر ملکی حکومتوں کو متاثر کرنا۔بھارت کے قومی مفادات کی حفاظت کے لیے خفیہ آپریشن۔انسداد دہشت گردی کی کارروائیاں اور غیر جانبدار عناصر بھارت کے لیے خطرہ ہیں۔ماضی میں ، 1962 کی چین اور ہندوستان کی جنگ کے بعد اور پاکستان کے ساتھ ہندوستان کے غیر مستحکم تعلقات کی وجہ سے ، RAW کے مقاصد میں بھی درج ذیل شامل تھے:بین الاقوامی کمیونزم کی ترقی اور دو بڑی کمیونسٹ ممالک ، سوویت یونین اور چین کے مابین فرقہ واریت کو دیکھنے کے لیے۔ دوسرے ممالک کی طرح ، ان دونوں طاقتوں کی ہندوستان میں کمیونسٹ پارٹیوں تک براہ راست رسائی تھی۔پاکستان کو زیادہ تر یورپی ممالک ، امریکا اور زیادہ اہم طور پر چین سے فوجی ہارڈویئر کی فراہمی کو کنٹرول اور محدود کرنا۔ 

زمرہ:بھارتی انٹیلیجنس ایجنسیز
زمرہ:پاک بھارت جنگ 1971ء
زمرہ:بھارت میں 1968ء کی تاسیسات
زمرہ:1968ء میں قائم ہونے والی تنظیمیں
زمرہ:1968ء کی تاسیسات
زمرہ:انٹیلیجنس ایجنسیز
زمرہ:حکومت ہند
کالاش مت

**کالاش مت** ایک مذہب ہے جس کے پیروکار پاکستان کے صوبہ خیبر پخِتونخوا کے ضلع چترال کی تین وادیوں وادی بومبوریت، وادی رومبور اور وادی بریر میں آباد ہیں۔

کالاش ایک الگ مذہب کی قسم ہے جس میں پرستش کے لیے متعدد خدا اور ارواح ہیں اور اس کا تعلق قدیم یونان کے مذہب سے رہا ہے، جو دیومالائی داستانوں کے مطابق جدید کالاش کے آبا و اجداد ہیں۔ اسی طرح بوروشو، جو پاکستان میں ایک چھوٹی سی برادری ہے۔ کالاشی دعویٰ کرتے ہیں کہ وہ چند قلیل یونانی فوجیوں کی اولاد ہیں، جنھوں نے سکندر اعظم کی چار قبل سنہ مشترکہ میں پیش قدمی کے وقت اپنی سکونت ترک نہیں کی اور اپنا قیام برقرار رکھا۔ اس دعوے کے نتیجے میں متعدد مصنفین کو ان مشکلات کا سامنا ہے کہ کیسے کالاشیوں اور یونانیوں اور ان کے اصنام پرست مذہب کے مابین تعلق قائم کیا جائے جو کئی خداؤں کو ماننے والا مذہب ہے۔ تاہم اس بات کا قوی امکان ہے کہ ان کی زبان ہندوستانی آریائی ہے، جو ان کے ہندوستانی پڑوسیوں کے ہندو مت سے زیادہ ہم آہنگ ہے، بہ نسبت سکندر اعظم اور اس کی افواج کے مذہب کے۔

## کالاشی تہوار

تصغیر|Kalash people

کالاش مذہبی لوگوں کی کل آبادی 40 سے لے کر 50ہزار ہے۔ ان کا اپنا مخصوص زندگی کا اپنا طور طریقہ اور تمندن ہے۔
کالاش لوگ موسیقی کے بہت شوقین ہوتے ہیں۔ اوزار جو عام طرح سے استمال کرتے ہیں۔ ان میں دوہل اور بانسری ہیں۔ اور یہ ناچنے سے محبت رکھتے ہیں۔ کیونکہ وہ دوستی کی علامت تصور کیا جاتا ہے۔
کالاش لوگوں کے مذہبی تہوار چلمجست، اتچل، فول اور چوواس ہیں۔

* چلمجست:

* چلمجست بہار میں 7 اور 16 مئی پر منعقد ہوتا ہے۔ جبکہ لڑکیاں مند کے پہلے پھول توڑتی ہیں۔ یہ دن ناچنے کے ذریعے ملہائے جاتے ہیں۔ لوگ ایک دوسرے سے ملتے ہیں اور دودھ سے بنی ہوئی چیزیں اور پھولوں کی آدلا بدلی کرتے ہیں۔

* اتچل:
* اتچل گندم اور جون کی کٹائی کو ظاہر کرنے کے لیے دو دنوں کا جشن ہے۔ان دنوں وہ کھانے، ناچنے اور داوتیں دینے میں مصروف رہتے ہیں۔ اتچل جولاء کے بیچ میں آتا ہے۔

* فول:
* فول تہوار انگوروں کو اتارنے اور اخروٹ کی کٹائی پر ملہایا جاتا ہے۔

* چوواس:
* چوواس سردی کا تہوار ہے۔ وہ 9 سال کو خوش آمدید کہنے کے لیے ملہایا جاتا ہے۔
ہم پاکستان کی ایسی جنت نما جگہ ہونے پر خوش قسمت ہیں۔

## حوالہ جات

زمرہ:دھرمی ادیان
زمرہ:ضلع چترال
زمرہ:کالاش
بھارتی فضائیہ

**بھارتی فضائیہ** بھارتی مسلح افواج کا ہوائی بازو ہے۔ اس کا مقصد بھارت کی فضائی حدود کی حفاظت یقینی بنانا ہے۔ 1947ء میں آزادی کے بعد یہ بھارت کے کنٹرول میں آگئی۔ اس کا بنیادی مشن ہندوستانی فضائی حدود کو محفوظ بنانا اور مسلح تنازعات کے دوران فضائی جنگ کرنا ہے۔ یہ باضابطہ طور پر 8 اکتوبر 1932 کو برطانوی ہندوستان کی ایک معاون فضائیہ کے طور پر قائم کیا گیا تھا جس نے دوسری جنگ عظیم کے دوران ہندوستان کی ہوا بازی کی خدمات کو اعزاز بخشا تھا۔ 1 جنوری 2025 تک، 135,000 اہلکار ہندوستانی فضائیہ کے ساتھ خدمات انجام دے رہے ہیں۔

بھارتی فضائیہ کی پاس 1,70,000 حاضر سروس فوجی موجود ہیں۔ جبکہ 1600 مختلف قسم کے طیارے ہیں۔ بھارتی صدر فضائیہ کا کمانڈر انچیف ہوتا ہے۔ جبکہ چیف آف ائیر اسٹاف ائیر چیف مارشل پرادیپ وسانت نائک ہے۔ بھارتی فضائیہ پاکستان کے ساتھ 4 جنگوں میں حصہ لے چکی ہے۔
تصغیر|بائیں|200px|‎بھارتی فضائیہ کا جھنڈا‎‎

## مزید دیکھیے
* بھارتی فوج
* بھارتی بحریہ
* پوجا ٹھاکر


زمرہ:1932ء میں قائم شدہ عسکری اکائیاں اور تشکیلات
زمرہ:بھارت کے سرکاری ادارے
زمرہ:بھارت میں 1931ء کی تاسیسات
زمرہ:کامنز زمرہ جس کا ربط ویکی ڈیٹا پر ہے
زمرہ:بھارت میں 1932ء کی تاسیسات
زمرہ:فضائی افواج
زمرہ:1950ء کی تحلیلات
زمرہ:عسکری ہوابازی
رخ اندازی

**رُخ اندازی** یا **رُخ انداز** (steering) کی اِصطلاح اُن اجزاء یا ارتباطات وغیرہ کے مجموعہ کے لیے استعمال کی جاتی ہے جو کسی سفینہ (بیڑا، کشتی) یا گاڑی (کار، موٹر سائیکل، دوچرخہ) کو مطلوبہ جہت پر چلنے کے قابل بناتے ہوں۔

## نیز دیکھیے
* رُخ اندازہ (steering wheel)
* طاقتی رُخ اندازی (power steering)
* ناقلی حرکیات (vehicle dynamics)

زمرہ:خودمحرکی رُخ اندازی طرزیات
زمرہ:فیصلہ طلب
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:گاڑی کے پرزے
زمرہ:خودمحرکی طرزیات
زمرہ:گاڑیوں کی ٹیکنالوجی
زمرہ:میکانیات
جنگل بیبلر

جنگل بیبلر ‎(jungle babbler)‎ قدیم دنیوی بیبلر ہے۔ جو جنوبی ایشیا میں پایا جاتا ہے۔ یہ 16.5 سال تک بھی زندہ رہ سکتے ہیں۔

تصغیر|250px|جنگل بیبلر
یہ پاکستان اور بھارت میں پایا جاتا ہے۔ جنگل بیبلر عام طور پر جنگلوں اور زرعی علاقوں میں رہتے ہیں۔ یہ پرندے 6 یا 10 پرندوں کے گروہ کی صورت میں رہتے ہیں۔ ان کی خوراک میں کیڑے مکوڑے اور دانہ دنکا شامل ہیں۔

جنگل لیکو کا مسکن جنگل اور زرعی زمینوں میں ہے۔ لائکو کی یہ نسل زیادہ تر لائکو کی طرح ہجرت نہیں کرتی، اس کے چھوٹے گول پر ہوتے ہیں اور اس میں اچھی پرواز کی طاقت نہیں ہوتی ہے۔ نر اور مادہ ایک جیسے ہوتے ہیں اور ٹین اور پیلے رنگ کے سرمئی رنگ کے ہوتے ہیں، جس کی وجہ سے وہ جزیرہ نما ہند اور سری لنکا کے مقامی Nexard Liqui کے ساتھ الجھ جاتے ہیں۔ اس پرندے کے اوپری حصے عموماً سایہ میں قدرے گہرے ہوتے ہیں اور ان کے گلے اور سینے پر دھبے ہوتے ہیں۔ جنگل کے لکو کو سفید سر والے لیکو سے جو چیز ممتاز کرتی ہے وہ ہے ان کی آنکھوں کے درمیان کا تاریک علاقہ اور روشنی کی عکاسی کرنے والے تاج کی عدم موجودگی۔ اگرچہ ان دونوں انواع کی آواز ایک دوسرے سے مختلف ہے۔ جنگلاتی لائکو کی آواز سخت اور تیز ہوتی ہے اور اس کی ناک کے استعمال سے پیدا ہوتی ہے، جبکہ سفید سر والے لائکو کی آواز انسانی سماعت کی حد سے باہر ہے۔ بگ گرے لکو بھی جنگل کے لکو سے ملتی جلتی ایک نسل ہے جو شہری علاقوں میں پائی جاتی ہے، لیکن اس فرق کے ساتھ کہ اس نوع کی دم لمبی ہوتی ہے، جس کے پر سفید ہوتے ہیں۔

جنگل لائکو سات سے دس یا اس سے زیادہ کے گروپ میں رہتا ہے۔ یہ پرندہ بہت شور مچاتا ہے اور عام طور پر ان کے ایک گروہ کی آواز بہت دور سے چیخنے اور سخت آواز کے طور پر سنائی دیتی ہے۔
زمرہ:بنگلہ دیش میں پرندے
زمرہ:بھارت میں پرندے
زمرہ:پاکستان میں پرندے
زمرہ:پرندے
زمرہ:جنوبی ایشیا کے پرندے
زمرہ:سرخ فہرست کے کم تشویشناک انواع
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
درجہ بندی اور نظامیات
گنٹور ضلع

**گُنٹُور ضلع** () آندھرا پردیش کے مشرقی ساحل میں واقع ہے۔

اس ضلع کا ساحل تقریباً 100 کلومیٹر ہے۔ اس ضلع کا دار الخلافہ شہر گنٹور ہے۔ یہ ضلع تعلیمی مرکز کے نام سے مشہور ہے۔

## زبان
اس ضلع کی اہم زبان تیلگو ہے۔ کچھ عوامی حلقوں میں اردو بھی بولی جاتی ہے۔

## مزید دیکھیے
* گنٹور شہر

## نگار خانہ

File:Spot-billed Pelican (Pelecanus philippensis) at Uppalapadu in AP W IMG 3456.jpg|
File:Brahma Temple Chebrole 1424.jpg|
File:Main Sthupa Remains 02.JPG|
File:Mangalagiri-1.jpg|
File:Kondavid6.jpg|
File:Main Sthupa Remains 03.JPG|
File:Siva lingam at kotappa konda.jpg|
File:Dhyana Buddha under construction in Amaravati, AP Im IMG 8110.jpg|
File:SRPMChurch2.JPG|
File:Buddhist sites map of Andhra Pradesh.jpg|


## حوالہ جات

زمرہ:گنٹور ضلع
زمرہ:آندھرا پردیش کے اضلاع
زمرہ:بھارت کے اضلاع
زمرہ:ضلع گنٹور
زمرہ:کامنز زمرہ جس کا ربط ویکی ڈیٹا پر ہے
زمرہ:1859ء کی تحلیلات
زمرہ:1794ء کی تاسیسات
زمرہ:1904ء کی تاسیسات
سعید آباد، کراچی

**سعید آباد** بلدیہ ٹاؤن، کراچی، سندھ، پاکستان کا نواحی علاقہ ہے۔

## حوالہ جات

## بیرونی روابط
* Karachi Website.

زمرہ:کراچی کے نواحی علاقے
بھارتی بحریہ

**بھارتی بحریہ** بھارتی مسلح افواج کی بحری برانچ ہے۔ اس کا قیام 1947ء میں عمل میں آیا۔ اس کے پاس 67,000 سپاہی ہیں۔ اور 170 جہاز جبکہ 250 ہوائی جہاز ہیں۔ نیوی بلو اور سفید رنگ اس کے رنگ ہیں۔

ہندوستانی بحریہ (انگریزی: Indian Navy) ہندوستانی فوج کا ایک سمندری بازو ہے ، جو 5800 سال کی اپنی شاندار تاریخ کے ساتھ ، نہ صرف ہندوستانی سمندری حدود کا محافظ ہے بلکہ ہندوستانی تہذیب و ثقافت کا بھی محافظ ہے۔ 55،000 بحری جہازوں سے آراستہ ، دنیا کی پانچواں سب سے بڑی بحریہ فوجی مشقوں میں بھی شامل ہے ، جو دنیا کے دوسرے بڑے اتحادیوں کے ساتھ ، واضح طور پر ہندوستانی سرحد کی سلامتی کا تحفظ کرتی ہے۔ یہ پچھلے کچھ سالوں میں مسلسل جدید کاری کی اپنی کوششوں کے ذریعہ دنیا کی ایک بڑی طاقت کو کامیاب بنانے کے ہندوستان کے عزائم کو آگے بڑھانے کی سمت ہے۔

ایڈمرل سنیل لنبہ جون 2014 سے ہندوستان کے چیف آف نیول اسٹاف ہیں۔ بھارت کے موجودہ بحری صدر 31 مئی 2019 سے ایڈمرل کرمبیر سنگھ ہیں۔

ہندوستانی بحریہ 1612 AD میں ، انڈین میرین کو ایسٹ انڈیا کمپنی کی ورکنگ فورس کے طور پر منظم کیا گیا تھا۔ 1685 ء میں اس کا نام "بمبئی میرین" رکھا گیا ، جو 1830 ء تک جاری رہا۔ 8 ستمبر 1934 کو ، ہندوستانی قانون ساز کونسل نے انڈین نیول ڈسپلن لائن ایکٹ منظور کیا اور رائل انڈین نیوی سامنے آیا۔ دوسری جنگ عظیم کے وقت ، بحریہ میں توسیع ہوئی اور افسران اور جوانوں کی تعداد 2 ہزار سے بڑھ کر 30،000 ہو گئی اور بیڑے میں جدید بحری جہازوں کی تعداد میں اضافہ ہونا شروع ہوا۔

بھارتی صدر بھارتی بحریہ کا کمانڈر انچیف ہوتا ہے۔ بھارتی بحریہ کا موجودہ چیف آف نیول اسٹاف نرمال کمار ورما ہے۔ بھارتی بحریہ پاکستان کے ساتھ 3 جنگوں میں حصہ لے چکی ہے۔

## آزادی کے بعد
آزادی کے وقت ، ہندوستانی بحریہ کا نام صرف رکھا گیا تھا۔ تقسیم کی شرائط کے مطابق فوج کا ایک تہائی حصہ پاکستان گیا۔ انتہائی اہمیت کے حامل بحریہ کے کچھ اداروں کا تعلق بھی پاکستان سے تھا۔ ہندوستانی حکومت نے فوری طور پر بحریہ کو بڑھانے کا منصوبہ بنایا اور ایک سال گزرنے سے پہلے ہی برطانیہ سے 7،030 ٹن کا ایک کروزر "دہلی" خریدا۔ پھر تباہ کن "راجپوت" ، "رانا" ، "رنجیت" ، "گوداوری" ، "گنگا" اور "گومتی" خریدے گئے۔ اس کے بعد ، آٹھ ہزار ٹن کا کروزر خریدا گیا۔ اس کا نام "میسور" رکھا گیا تھا۔ 1964 تک ، ہندوستانی بیڑے میں ہوائی جہاز کیریئر ، "وکرانت" (بحریہ کا جھنڈا) ، کروزر "دہلی" اور "میسور" ، دو ڈسٹرائر اسکواڈرن اور متعدد فریگیٹ اسکواڈرن شامل تھے ، جن میں جدید ترین آبدوزوں اور ہوائی جہازوں کے کچھ فریگیٹس شامل تھے۔ "برہما پتر" ، "ویاس" ، "بیتوا" ، "کھوکھری ،" "صابر" ، "تلور" اور "تریشول" نئے فریگیٹس ہیں ، جو خاص طور پر تعمیر کیے گئے ہیں۔ "کاویری" ، "کرشنا" اور "تیر" تربیت میں استعمال ہونے والے پرانے فرگیٹ ہیں۔ "کونکن" ، "کاروار" ، "کاکینڈا" "کنانور" ، "کڈلور" ، "بیسن" اور "بیملیپٹم" سے دوبارہ دستکاری کے تین اسکواڈرن تیار کیے گئے ہیں۔ چھوٹے بحری جہازوں کی بحری بحری جہاز کا کام شروع ہو چکا ہے اور تین ساگرمکھ دفاعی کشتیاں ، "اجے" ، "اکشے" اور "ابھے" اور فیری "دھروواک" تیار کی گئی ہیں۔ ہندوستانی بحریہ کے کوچین ، لوناوالا اور جام نگر میں تربیتی ادارے ہیں۔ آئی این ایس اریانت بھارت کی ایٹمی طاقت کی سب میرین ہے۔


زمرہ:افواج بھارت
زمرہ:صفحات مع شکستہ حوالہ جات (غیر موجود حوالہ)
زمرہ:کامنز زمرہ جس کا ربط ویکی ڈیٹا پر ہے
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:بھارت میں ہوابازی
زمرہ:بحریہ
زمرہ:بھارت میں آبی نقل و حمل
لاوا

**گُدازه**  سے مراد ایسی پگھلی ہوئی چٹانیں ہیں جو کسی آتش فشاں سے اس کے پھٹنے کے دوران نکلتی ہیں۔ بعد میں یہ پگھلی ہوئی چٹانیں ٹھنڈی ہو کر دوبارہ ٹھوس شکل اختیار کر لیتی ہیں۔ یہ پگھلی ہوئی چٹانیں کئی سیاروں بشمول زمین کے اور دیگر سیارچوں کے اندر پائی جاتی ہیں۔ آتش فشاں کے سوراخ سے نکلتے وقت گدازه کا درجہ حرارت 700 سے 1٫200 ڈگری سینٹی گریڈ تک ہوتا ہے۔ پانی کی نسبت گدازه کی کثافت ایک لاکھ گنا زیادہ ہوتی ہے اور ٹھوس شکل اختیار کرنے سے قبل گدازه طویل فاصلے تک سفر کر سکتا ہے۔

گدازه کے بہاؤ سے مراد آتش فشاں کے پھٹنے سے شروع ہونے والا گدازه کا سفر ہوتا ہے۔ جب یہ سفر ختم ہوتا ہے تو گدازه ٹھنڈا ہو کر ٹھوس شکل اختیار کر لیتا ہے۔ عام طور پر گدازه کے بہاؤ کو گدازه ہی کہا جاتا ہے۔ جب آتش فشاں دھماکے سے پھٹتا ہے تو اس سے گدازه کے علاوہ راکھ اور دیگر اجزاء بھی نکلتے ہیں۔ ان سب اجزاء کو مجموعی طور پر ٹیفرا کہتے ہیں۔ لفظ لاوا اطالوی یا لاطینی سے نکلا ہے جس کے معنی گرنا یا پھسلنا ہیں۔

## نگار خانہ

Image:Lava ropes krafla.jpg|
Image:Lava at Vulkan Krafla Iceland 4.JPG|
Image:Lava Butte Lava Flow.jpg|
File:ItalyPillowBasalt.jpg|
File:Örlög.jpg|


زمرہ:آتش فشانی نظام
زمرہ:ارضیات
زمرہ:برکانیات
ٹیفرا

**ٹیفرا** سے مراد آتش فشاں کے پھٹنے پر اس سے نکلنے والا مواد ہوتا ہے۔ یہ مواد کسی بھی شکل، اجزاء، حجم وغیرہ کی تفریق کے بغیر ٹیفرا کہلاتا ہے۔

## جائزہ
آتش فشاں کے پھٹنے پر نکلنے والا سب سے بھاری مواد سب سے پہلے اور نزدیک ترین گرتا ہے جبکہ ہلکے ترین اجزاء سب سے زیادہ دور تک جاتے ہیں۔ یہ فاصلہ ہزاروں میل حتٰی کہ دنیا کے گرد بھی ہو سکتا ہے۔ یہ باریک اجزاء ہماری بیرونی فضاء میں کئی دنوں سے لے کر کئی ہفتوں تک رہ سکتے ہیں۔

جب بہت بڑی مقدار میں ٹیفرا چاہے وہ ایک بہت بڑے آتش فشاں سے نکلا ہو یا بیک وقت کئی چھوٹے چھوٹے آتش فشانوں کی پیداوار ہو، ہماری بیرونی فضاء میں ٹھہر جائے تو وہ سورج کی روشنی اور حرارت کو منعکس کرنا شروع کر دیتا ہے۔ بعض اوقات اس وجہ سے درجہ حرارت گرنے لگ جاتا ہے اور موسم میں تبدیلی بھی واقع ہو سکتی ہے جسے آتش فشانی موسمِ سرما کا نام دیا جاتا ہے۔ ٹیفرا اگر بارش یا برف کے ساتھ زمین پر گرے تو تیزابی اثرات پیدا کرتا ہے۔

## درجہ بندی
* راکھ یعنی دو ملی میٹر سے چھوٹے ذرات
* لاپیلی یعنی 2 سے 64 ملی میٹر تک حجم کے ذرات
* آتش فشانی بم یعنی 64 ملی میٹر سے بڑے ذرات

زمرہ:آتش فشاں
زمرہ:آتشی صخریات
زمرہ:ارضیات

زمرہ:ویکی ڈیٹا سے مطابقت رکھنے والی مختصر تفصیل
لاوائی گنبد

آتش فشاں سے سست رفتاری سے نکلنے والے گدازه کی وجہ سے بننے والا گول ابھار **گدازه‌ئی گنبد** کہلاتا ہے۔ کیمیائی اعتبار سے یہ ابھار مختلف اجزاء سے مل کر بنے ہوتے ہیں جن سیلیکا سے بننے والے گنبد سب سے زیادہ پائے جاتے ہیں۔ گنبد کی شکل کی سب سے بڑی وجہ گدازه کا کثیف ہونا ہے جس کی وجہ سے گدازه زیادہ دور تک نہیں جاتا۔ اس کثافت کی دو عام وجوہات ہیں جو گدازه میں سیلیکا کی بہت بڑی مقدار ہونا اور میگما سے گیسوں کا اخراج ہیں۔

## گنبد کی ساخت
گدازه‌ئی گنبد یا لاوائی گنبد ساکت اجسام نہیں ہوتے بلکہ وقت کے ساتھ ساتھ یہ بڑھتے، ٹوٹتے، جمع ہوتے اور کٹاؤ کا شکار ہوتے رہتے ہیں۔

گنبد کے حجم میں اضافہ دو طرح سے ہو سکتا ہے جو اندرونی اور بیرونی اضافہ کہلاتے ہیں۔ اندرونی اضافے میں گنبد اندر سے پھیلتا جاتا ہے اور میں نیا گدازه جمع ہوتا جاتا ہے۔ بیرونی اضافے میں گدازه گنبد سے نکل کر اس کی بیرونی سطح پر جمع ہوتا جاتا ہے۔ لاوے کی کثافت کی وجہ سے یہ زیادہ دور تک نہیں بہتا بلکہ آس پاس ہی جمع ہو کر ٹھنڈا ہونے لگ جاتا ہے۔ اس طرح کے گنبد کی اونچائی کئی سو میٹر تک پہنچ جاتی ہے اور ان کے بننے میں عموماً کئی ماہ، کئی سال یا کئی صدیاں بھی لگ سکتی ہیں۔ اندر جمع ہونی والی گیس کی وجہ سے کئی بار یہ گنبد پھٹ بھی سکتے ہیں۔ اگر گدازه‌ئی گنبد اس وقت پھٹے جب یہ مائع شکل میں ہو تو اسے پائروکلاسٹک بہاؤ کہتے ہیں جو آتش فشانی عمل کی بھیانک ترین شکل ہے۔ دیگر نقصانات میں جائداد کو پہنچنے والا نقصان، جنگلاتی آگ اور لہار ہوتے ہیں جو پائروکلاسٹک بہاؤ کے نزدیک موجود کیچڑ اور برف کی وجہ سے ہو سکتے ہیں۔ گدازه‌ئی گنبد میں موجود سیلیکا کی بڑی مقدار انھیں مزید تباہ کن بنا دیتی ہے۔

گدازه‌ئی گنبد میں عموماً طویل عرصے تک خاموشی رہتی ہے اور پھر اچانک مختصر عرصے کے لیے متحرک ہو جاتا ہے۔ اس کے علاوہ ایسے گنبدوں کی شکل مخروطی، لمبے عرصے تک ان کی بڑھوتری، اچانک پھٹنا وغیرہ اہم خصوصیات میں شمار ہوتے ہیں۔ اگرچہ گدازه‌ئی گنبد کی بڑھوتری کی رفتار سے اس میں جمع ہونے والے میگما کا اندازہ لگایا جا سکتا ہے تاہم اس کے پھٹنے کے بارے کوئی پیشین گوئی کرنا ممکن نہیں۔

## حوالہ جات

زمرہ:آتش فشاں
زمرہ:آتش فشانی تغیرات ارض
زمرہ:ارضیات
زمرہ:کامنز زمرہ جس کا ربط ویکی ڈیٹا پر ہے
میگما

[تصغیر|[ہوائی میں لاوا نکلتا ہوا]]
**میگما** یونانی زبان میں لئی کو کہتے ہیں۔ تکنیکی اعتبار سے میگما پگھلی ہوئی چٹانوں اور دیگر ٹھوس اجزاء سے مل کر بنا ہوتا ہے جو زمین کی سطح کے نیچے پائے جاتے ہیں۔ تاہم دیگر سیاروں اور سیارچوں پر بھی اس طرح کے مواد کی نشان دہی ہوئی ہے۔ پگھلی ہوئی چٹانوں کے علاوہ میگما میں حل شدہ گیس اور دیگر اجزاء اور بعض اوقات بلبلے بھی ہوتے ہیں۔ میگما عموماً میگما خانوں یعنی میگما چیمبر میں جمع ہوتا ہے جو آتش فشاں بناتے ہیں۔ میگما ساتھ موجود دیگر چٹانوں کو بھی متائثر کرتا ہے اور جب باہر نکلے تو لاوا کہلاتا ہے۔ اگر دھماکے سے اس کا اخراج ہو تو اسے ٹیفرا کہتے ہیں جو پائیروکلاسٹک چٹانیں بناتا ہے۔ 

میگما بہت زیادہ گرم مائع جات پر مشتمل ہوتا ہے۔ یہ درجہ حرارت عموما 700 سے 1٫300 ڈگری سینٹی گریڈ تک ہوتے ہیں تاہم 600 ڈگری یا 1٫600 ڈگری والے میگما بھی کوئی اچھنبے کی بات نہیں۔ زیادہ تر میگما سیلیکیٹ کے آمیزے ہوتے ہیں۔ 
میگما کی بناوٹ اور اجزاء ایک دوسرے کے متناسب ہوتے ہیں۔ 

اگرچہ میگما کا مطالعہ لاوا کے بہاؤ کے دوران کیا جاتا ہے تاہم دو مرتبہ آئس لینڈ اور ایک بار ہوائی میں ہونے والی کھدائیوں کے دوران میگما سے واسطہ پڑا ہے۔

زمرہ:آتش فشانی نظام
زمرہ:آتش فشاں
زمرہ:آتشی صخریات
زمرہ:ارضیات
زمرہ:برکانیات
زمرہ:ویکی ڈیٹا سے مختلف مختصر وضاحت
گیسی دیو

[تصغیر|بائیں|[نظام شمسی|نظامِ شمسی کے چار گیسی دیو سورج کے ساتھ، مشتری، زحل، یورینس اور نیپچون]]
**گیسی دیو** یعنی گیس جائنٹ(gas giant) ایک ایسا بڑا سیارہ ہوتا ہے جو بنیادی طور پر چٹانوں یا دیگر ٹھوس اجزاء سے نہ بنا ہو۔ ہمارے نظامِ شمسی میں چار ایسے گیسی دیو موجود ہیں جن کے نام مشتری، زحل، یورینس اور نیپچون ہیں۔ بہت سارے دیگر غیر شمسی گیسی دیو بھی دیگر ستاروں کے گرد گردش کرتے پائے گئے ہیں۔

ایسے سیارے جن کا وزن ہماری زمین سے 10 گنا زیادہ ہو، گیسی دیو کہلاتے ہیں۔ ایسے سیارے جو ہماری زمین سے 10 گنا بڑے نہ ہوں، انھیں گیسی بونے کہا جاتا ہے۔

اتنے بڑے سیارے کہ جن پر ڈیوٹریم انشقاق کا عمل شروع ہو سکے (عموما ان کی کمیت مشتری سے 13 گنا زیادہ ہوتی ہے )، بھورے بونے کہلاتے ہیں۔ ان کی کمیت بڑے گیسی دیو اور مختصر ترین ستاروں کے درمیان ہوتی ہے۔ گیسی دیو کی آب و ہوا میں ہائیڈروجن اور ہیلیم کافی مقدار میں پائی جاتی ہے۔ گیسی دیو کی عموما ٹھوس سطح نہیں ہوتی۔ بلکہ یہ کہنا غلط نہیں ہو گا کہ ان میں ٹھوس سطح سرے سے ہوتی ہی نہیں ہے، جیسے جیسے ہم اس کے مرکز سے دور ہوتے جاتے ہیں گیس کی کثافت کم ہوتی جاتی ہے۔

زمرہ:سیاروں کی اقسام
زمرہ:سیارے
زمرہ:نظام شمسی
تعقیب

**تعقیب** سے مراد ہو سکتا ہے:

* بند تعقیب کاری (closed captioning)، کسی نمائش کے اُس سمعی حصّے کا متن اُن لوگوں کو دستیاب کرنا جو اُس کو سننے سے قاصر ہوں۔
* ذیلی عنوان (subtitle)، فلموں میں گفتگو کا متنی نسخہ
* تعقیب تصویر (photo caption)، خاص نشر شدہ تصاویر بارے وضاحتی متن

زمرہ:ویکی ڈیٹا سے مختلف مختصر وضاحت
بدرالدین اسحاق

تصغیر|مزار بدرالدین اسحاق|وسط|250px
( 601ھ۔ 670ھ )

**مولانا بدرالدین اسحاق** المعروف **جھجرانوالے پیر** ،سلسلہ عالیہ چشتیہ کے معروف صوفی بزرگ اور بابا فرید الدین گنج شکر کے داماد اور خلیفہ تھے۔ رسالہ اسرار الاولیاء ان کی اہم تصنیف ہے۔

آپ کے والد کا نام علی بن اسحاق دہلوی تھا۔ علوم ظاہریہ کے حصول کے لیے بخارا کا قصد کیا لیکن رستے ہیں پاکپتن شریف میں بابا فرید الدین گنج شکر سے ملاقات ہو گئی تو انھوں نے آپ کو اپنی خدمت اور دامادی کے لیے منتخب فرما لیا اور خرقہ خلافت عطا کیا۔

زہد و تقویٰ ان میں کوٹ کوٹ کر بھرا ہوا تھا۔

آپ نے رسالہ اسرار الاولیاء تصنیف کیا جس میں بابا فرید الدین گنج شکر ملفوظات درج ہیں۔

زمرہ:چشتی شخصیات
بند تعقیب کاری

تصغیر|200px|بندتعقیب کا ایک نشان
**بند تعقیب کاری** (closed captioning) ایک ایسا عمل ہے جس میں کسی بعید نما (television)، منظری پردہ (video screen) یا دیگر نمائشۂ بصریہ (visual display) پر اِس مقصد کے لیے متن دکھایا جاتا ہے تاکہ خواہش مند حضرات کو اِضافی یا تشریحی معلومات مہیّا کی جاسکیں .

بند تعقیبات عموماً کسی برنامے (program) کے سمعی جزء (audio portion) کا متن دِکھاتے ہیں .

## اِصطلاحیات
بند تعقیبکاری میں ’’بند‘‘ کا لفظ اِس بات کی طرف اِشارہ کرتا ہے کہ صرف وہ ناظرین ان تعقیبات کو دیکھ پاتے ہیں جنھوں نے ان کو فعال کیا ہو۔ اِس کے برعکس ’’آزاد تعقیبات‘‘ (open captions) وہ تعقیبات ہیں جو تمام ناظرین کو نظر آتے ہیں۔ اِس کے علاوہ ’’ذیلی عنوانات‘‘ (subtitles) ایک قسم کے تعقیبات ہیں جو اُس وقت استعمال کیے جاتے ہیں جب ناظر سُن تو سکتا ہو مگر اُسے زبان یا لہجے کی سمجھ میں نہیں آ رہی ہو یا کلام صاف نہیں ہو، تو ذیلی عنوانات گفتگو اور پردے پر نظر آنے والے کچھ متن کا تحریری نقل پیش کرتے ہیں۔ جبکہ ’’تعقیبات‘‘ (captions) بہرے اور سُننے کی کمزور طاقت رکھنے والے ناظر کو تمام ضروری سمعی مشمولات (audio content) مثلاً گفتگو اَور غیر کلامی (non-speech) معلومات جیسے کہ بولنے والے افراد کی شناخت اور، کبھی کبھار، اُن کے اندازِ گفتگو، کو الفاظ یا علامات کو استعمال کرتے ہوئے بیان کرتے ہیں .

## نیز دیکھیے
* تعقیب کار (captioner)
* ذیلی عنوان (تعقیبکاری) (subtitle - captioning)

زمرہ:انتساخ (لسانیات)
زمرہ:بعیدنمائی اصطلاحیات
زمرہ:بہرا پن
زمرہ:ذیلی عنوان کاری
زمرہ:معاون ٹیکنالوجی
زمرہ:ٹیلی ویژن اصطلاحات
زمرہ:ویکی ڈیٹا سے مختلف مختصر وضاحت
ذیلی عنوان

**ذیلی عنوان** (subtitle) درج ذیل مضامین کی طرف اِشارہ کر سکتا ہے:

* ذیلی عنوان (عنوان کاری) (subtitle - titling)، کسی کتاب، کھیل، فلم، موسیقی کے کام وغیرہ کا ایک وضاحتی یا متبادل عنوان۔
* ذیلی عنوان (تعقیبکاری) (subtitle - captioning)، کسی فلم یا بعیدنمائی برنامے کی گفتگو کا پردے پر نظر آنے والا تحریری نسخہ۔
الاصابہ فی تمییز الصحابہ

عربی **الإصابة في تمييز الصحابة** صحابہ کرام کے احوال پر ابن حجر عسقلانی کی مشہور کتاب ہے۔ 

مصنف نے اس میں الاستیعاب فی معرفۃ الاصحاب اور اس کے ذیل اسد الغابۃ فی معرفۃ الصحابۃ وغیرہ کی تمام مستند معلومات یکجا جمع کر دی ہیں۔ اس کے علاوہ جہاں جہاں اشتباہات تھے، ان کا ازالہ کرکے ضروری توضیح و ترمیم بھی کردی ہے۔ 

الاستیعاب ابنِ عبد البر کی تصنیف ہے 

## تلخیص

امام سیوطی نے اس کی ایک تلخیص عین الاصابۃ فی استدراک عائشۃ علی الصحابۃ کے نام سے کی تھی۔ 

•   اختصار الاصابۃ فی الصحابہ : ابو الحسن علی احمد ۔   

• ان کے علاوہ  ابو عبد اللہ محمد بن احمد،شیخ احمد بن محمد یمنی اور عبد الرحمن بن ادریس عراقی نے بھی اس کی تلخیص کی ہے۔    

## اشاعت و طباعت

یہ کتاب 1848ء سے 1857ء کے درمیان کلکتہ سے شائع ہوئی۔ 

یہ کتاب مصر میں بھی طبع ہوئی۔ 

زمرہ:اسلامی کتب
زمرہ:کتب اہل سنت
زمرہ:کتب سیر
زمرہ:کتب سیرت صحابہ
زمرہ:پندرہویں صدی کی کتابیں
زمرہ:حدیث
زمرہ:کتب حدیث
زمرہ:چھوٹے پیغام خانوں کا استعمال کرنے والے مضامین
زمرہ:سرورق سے عاری کتابیں
الاستیعاب فی معرفۃ الاصحاب

عربی ** الاستيعاب في معرفة الأصحاب ** صحابہ کرام رضی اللہ عنہم کے احوال پر ابن عبد البر (368ھ -463ھ) کی مشہور کتاب ہے۔ یہ صحابہ کے حالات، روایات اور سیرت پر لکھی گئی ابتدائی اور مستند ترین کتب میں شمار ہوتی ہے۔ مصنف نے ہر صحابی کا نام، نسب، روایت، وفات اور دیگر ضروری معلومات نہایت محققانہ انداز میں جمع کیں۔
## مؤلف کا نقطہ نظر
 
اسے حافظ ابو عمر یوسف بن عبد اللہ النمری نے لکھا تھا، جسے ابن عبد البر (368-463) کہا جاتا ہے، اس کتاب کو صحابہ کے بارے میں لکھی گئی پہلی کتابوں میں سے ایک سمجھا جاتا ہے اور اس کی کتاب میں مصنف کا نقطہ نظر تھا۔ صحابہ کے بارے میں لکھی جانے والی پہلی کتابیں اور مصنف کا اپنی کتاب میں طریقہ یہ تھا کہ وہ صحابہ اور ان سے روایت کرنے والوں کا ذکر کرے اور ان لوگوں میں سے کچھ جنھوں نے رسول اللہ صلی اللہ علیہ وسلم سے روایت کی ہے۔ اور اس سے متعلق کچھ معاملات، ان کی موت اور ان کی عمر تک کا تذکرہ کیا گیا ہے۔
### کتاب کی اہمیت
* اسلامی تاریخ اور علمِ رجال کی بنیادی مراجع میں سے ایک۔
* ابن اثير اور ابن حجر جیسے ائمہ نے اس سے بھرپور استفادہ کیا۔
* کتاب میں ہر اس مسلمان کا تذکرہ ہے جو رسول اللہ کے عہد میں موجود تھا، خواہ ملاقات مختصر ہی کیوں نہ ہو۔
* مجموعی تراجم کی تعداد طباعتِ حاضرہ میں 4225 تک پہنچتی ہے۔
### مصنف کا مقدماتی بیان
ابن عبد البر نے مقدمے میں سنت کی اہمیت بیان کرتے ہوئے واضح کیا کہ قرآن کا عملی مفہوم سنت ہی سے سمجھا جا سکتا ہے اور سنت کے راوی صحابہ کی معرفت دین کی حفاظت کے لیے ضروری ہے۔ انھوں نے یہ بھی بتایا کہ ان کا مقصد صحابہ کی ایسی جامع فہرست مرتب کرنا ہے جس سے روایات اور تاریخ کا فہم آسان ہو جائے۔
### کتاب کا منہج
ابتدا رسول اللہ کے حالات و فضائل سے۔

پھر مرد صحابہ کے نام، پھر ان کی کُنى۔

پھر صحابیات کے نام اور آخر میں ان کی کُنى۔

ترتیب بنیادی طور پر حروفِ تہجی (اندلسی/مغربی ترتیب) پر ہے۔

مصنف نے ہر موضوع کی متعدد روایات کا تقابل کر کے زیادہ مستند روایت اختیار کی۔

بعض روایات پر نقد بھی کیا اور بعض کو بغیر ترجیح کے محض نقل کیا۔

### شرطِ صحابیت
ابن عبد البر نے وضاحت کی کہ انھوں نے صرف وہی افراد درج کیے:

جنھوں نے رسول اللہ کو دیکھا یا ان سے کوئی روایت سنی یا وہ بچے جو اس دور میں پیدا ہوئے اور جن کے لیے دعا کی گئی یا جن کا ایمان، ملاقات یا معاملہ ثابت ہے۔
### تنقیدات
چونکہ کتاب 3500 تراجم پر مشتمل ابتدائی کوشش تھی، اس لیے بعض صحابہ کے نام رہ گئے۔ ابن فتحون نے بعض اوہام کی نشان دہی کی اور انہی ذيول و استدراکات نے بعد میں مجموعی تراجم کو 4225 تک پہنچا دیا۔
## حوالہ جات

زمرہ:اسلامی کتب
زمرہ:کتب اہل سنت
زمرہ:کتب سیر
زمرہ:سوانح عمری
زمرہ:کتب ابن عبد البر
زمرہ:باب حدیث/متعلقہ مضامین